open-index/open-wikipedia-markdown huggingface dataset:
টেকলা স্ট্রাকচারস

থাম্ব
**টেকলা স্ট্রাকচারস** একটি বিল্ডিং ইনফরমেশন মডেলিং (বিআইএম) সফটওয়্যার, যা বিভিন্ন ধরনের নির্মাণ সামগ্রী যেমন স্টিল, কংক্রিট, কাঠ এবং কাঁচের কাঠামো মডেল করতে সক্ষম।

এই সফটওয়্যার ব্যবহার করে স্ট্রাকচারাল ডিজাইনার এবং ইঞ্জিনিয়াররা থ্রিডি মডেলিং-এর মাধ্যমে একটি ভবনের কাঠামো এবং এর উপাদান ডিজাইন করতে পারেন। তারা টুডি ড্রয়িং জেনারেট করতে পারেন এবং বিল্ডিং সম্পর্কিত তথ্য অ্যাক্সেস করতে পারেন। টেকলা স্ট্রাকচারস এর পুরানো নাম ছিল Xsteel (যেখানে X X Window System থেকে এসেছে, যা Unix GUI-এর ভিত্তি)।

## বৈশিষ্ট্য
টেকলা স্ট্রাকচারস নির্মাণ শিল্পে স্টিল এবং কংক্রিটের ডিটেইলিং, প্রিকাস্ট এবং কাস্ট-ইন-সিটু কাজে ব্যবহৃত হয়। সফটওয়্যারটি ব্যবহারকারীদের কংক্রিট বা স্টিলের থ্রিডি মডেল তৈরি এবং ম্যানেজ করতে সাহায্য করে এবং ধারণা থেকে ফ্যাব্রিকেশন পর্যন্ত প্রক্রিয়াগুলো নির্দেশ করে।

এই সফটওয়্যারে শপ ড্রয়িং তৈরির প্রক্রিয়া স্বয়ংক্রিয়। এটি বিভিন্ন কনফিগারেশন এবং লোকালাইজড এনভায়রনমেন্টে উপলব্ধ।

টেকলা স্ট্রাকচারস বড় মডেল সমর্থন করতে পারে এবং একাধিক ব্যবহারকারী একই সময়ে কাজ করতে পারে। তবে এটি তুলনামূলকভাবে ব্যয়বহুল, শিখতে সময়সাপেক্ষ এবং পুরোপুরি কাজে লাগানো জটিল। এটি AutoCAD, Autodesk Revit, DProfiler, এবং অন্যান্য BIM সফটওয়্যারের সাথে প্রতিযোগিতা করে। টেকলা স্ট্রাকচারস Industry Foundation Classes (IFC) কমপ্লায়েন্ট।

## প্রয়োগ
ইঞ্জিনিয়াররা স্টেডিয়াম, অফশোর স্ট্রাকচার, পাইপ র‍্যাক স্ট্রাকচার, কারখানা, আবাসিক ভবন, সেতু এবং আকাশচুম্বী ভবনের মডেলিংয়ের জন্য টেকলা স্ট্রাকচারস ব্যবহার করেন।

## সংস্করণ সমূহ
* টেকলা স্ট্রাকচারস ১৬.০ - মার্চ ২০১০
* টেকলা স্ট্রাকচারস ১৭.০ - ফেব্রুয়ারি ২০১১
* টেকলা স্ট্রাকচারস ১৮.০ - মার্চ ২০১২
* টেকলা স্ট্রাকচারস ১৯.০ - মার্চ ২০১৩
* টেকলা স্ট্রাকচারস ২০.০ - ফেব্রুয়ারি ২০১৪
* টেকলা স্ট্রাকচারস ২১.০ - মার্চ ২০১৫
* টেকলা স্ট্রাকচারস ২০১৬ - মার্চ ২০১৬
* টেকলা স্ট্রাকচারস ২০১৭ - মার্চ ২০১৭
* টেকলা স্ট্রাকচারস ২০১৮ - মার্চ ২০১৮
* টেকলা স্ট্রাকচারস ২০১৯ - মার্চ ২০১৯
* টেকলা স্ট্রাকচারস ২০২০ - মার্চ ২০২০
* টেকলা স্ট্রাকচারস ২০২১ - মার্চ ২০২১
* টেকলা স্ট্রাকচারস ২০২২ - মার্চ ২০২২
* টেকলা স্ট্রাকচারস ২০২৩ - মার্চ ২০২৩
* টেকলা স্ট্রাকচারস ২০২৪ - মার্চ ২০২৪

## তথ্যসূত্র

বিষয়শ্রেণী:কম্পিউটার-সহায়ক নকশা সফটওয়্যার
স্কটীয় জাতি

**স্কটীয়**, **স্কটদেশীয়** বা **স্কট্‌স** (, ) স্কটল্যান্ডের অধিবাসী একটি নৃগোষ্ঠী ও জাতি। ঐতিহাসিকভাবে, তারা প্রারম্ভিক মধ্যযুগে পিক্ট ও গ্যাল নামক দুটি কেল্টীয় জনগোষ্ঠীর সংমিশ্রণ থেকে উদ্ভূত হয়েছিল, যারা ৯ম শতকে স্কটল্যান্ড রাজ্য (বা আলবা রাজ্য) প্রতিষ্ঠা করেছিল। পরবর্তী দুই শতাব্দীতে স্ট্রাথক্লাইডের কেল্টীয় ভাষাভাষী কুম্ব্রীয় এবং নর্থামব্রিয়ার জার্মানিক ভাষাভাষী অ্যাঙ্গেলরা স্কটল্যান্ডের অংশ হয়ে ওঠে। উচ্চ মধ্যযুগে, ১২শ শতকের ডেভিডডীয় বিপ্লব চলাকালীন, কিছু সংখ্যক নর্মান অভিজাত নিম্নভূমিতে বসতি স্থাপন করে। ১৩শ শতকে পশ্চিম দ্বীপপুঞ্জের নর্স-গ্যালরা এবং ১৫শ শতকে উত্তর দ্বীপপুঞ্জের নর্সরা স্কটল্যান্ডের অংশ হয়ে ওঠে।

আধুনিক ব্যবহারে “স্কট্‌স”, “স্কটদেশীয়” বা “স্কটীয় জাতি” বলতে তাদের বোঝায় যাদের ভাষিক, সাংস্কৃতিক, পারিবারিক বংশানুক্রমিক বা জিনগত উৎস স্কটল্যান্ড থেকে উদ্ভূত। লাতিন শব্দ ** মূলত গ্যালদের বোঝাতে ব্যবহার করা হত, তবে পরে এটি স্কটল্যান্ডের সব বাসিন্দাকে বোঝাতে ব্যবহৃত হতে থাকে। “স্কচ” () শব্দটি কিছু মানুষের কাছে অবমাননাকর বলে বিবেচিত হলেও এটি স্কটীয় জনগণকে বোঝাতে জন্য ব্যবহৃত হয়েছে, তবে বর্তমানে এটি মূলত স্কটল্যান্ডের বাইরের বাসিন্দাদের ক্ষেত্রে ব্যবহৃত হয়।

স্কটীয় বংশোদ্ভূত মানুষ অনেক দেশে বসবাস করেন। উজান ও ভাটি পরিষ্করণ, ব্রিটিশ সাম্রাজ্যর বিভিন্ন স্থানে স্কটীয় প্রবসন এবং পরবর্তীকালে শিল্পের পতন ও বেকারত্ব দ্বারা প্রভাবিত অভিবাসনের ফলে স্কটীয় ভাষা ও সংস্কৃতির প্রসার লাভ করে। স্কটীয়দের কিছু বড় জনগোষ্ঠী নয়াবিশ্বের উত্তর ও দক্ষিণ আমেরিকা, অস্ট্রেলিয়া ও নিউজিল্যান্ড অঞ্চলে বসতি স্থাপন করে। স্কটল্যান্ডের বাইরে স্কটীয় বংশোদ্ভূত মানুষের সর্বাধিক ঘনত্ব রয়েছে কানাডার নোভা স্কটিয়া ও প্রিন্স এডওয়ার্ড দ্বীপে, নিউজিল্যান্ডের ওটাগো ও মুরিহিকু অঞ্চলে এবং যুক্তরাজ্যের উত্তর আয়ারল্যান্ড ও ফকল্যান্ড দ্বীপপুঞ্জে। স্কটদেশীয় বংশোদ্ভূত মানুষের সংখ্যার দিক থেকে কানাডায় বিশ্বের সর্বোচ্চ সংখ্যক মাথাপিছু স্কটীয় বংশধর রয়েছে এবং সংখ্যার দিক থেকে এটি যুক্তরাষ্ট্রের পর দ্বিতীয় বৃহত্তম।

## পাদটীকা

## তথ্যসূত্র

বিষয়শ্রেণী:স্কটীয় ব্যক্তি
বিষয়শ্রেণী:যুক্তরাজ্যের জাতিগোষ্ঠী
বিষয়শ্রেণী:স্কটল্যান্ডের সমাজ
পীরগঞ্জ সরকারি টেকনিক্যাল স্কুল ও কলেজ, রংপুর

**পীরগঞ্জ সরকারি টেকনিক্যাল স্কুল এন্ড কলেজ** রংপুর জেলার পীরগঞ্জ উপজেলার একটি সরকারি কারিগরি প্রতিষ্ঠান। ২০২১ সালে আলমপুরে এটি প্রতিষ্ঠিত হয়। বর্তমানে এখানে ৬১৭ জন শিক্ষার্থী অধ্যায়নরত আছে।

## উপলব্ধ কোর্স

* এসএসসি (ভোকেশনাল)
* এইচএসসি ভোক
* প্রি- ভোক

## শিক্ষার্থী
২০২৪ সালের তথ্য অনুযায়ী এইচএসসি ভোক কোর্সে ৭৭ জন, এসএসসি (ভোকেশনাল) কোর্সে ২৪৫ জন, প্রি- ভোক কোর্সে ২৯৫ জন মিলে মোট ৬১৭ জন শিক্ষার্থী শিক্ষাগ্রহণ করছে। 
## তথ্যসূত্র

## আরো দেখুন
* রংপুর জেলার শিক্ষাপ্রতিষ্ঠানের তালিকা

## বহিঃসংযোগ
* 

বিষয়শ্রেণী:রংপুর জেলার শিক্ষাপ্রতিষ্ঠান
বিষয়শ্রেণী:২০২১-এ প্রতিষ্ঠিত শিক্ষাপ্রতিষ্ঠান
আনন্দলোক মহাবিদ্যালয়

**আনন্দলোক মহাবিদ্যালয়** হলো রংপুর সদর উপজেলার একটি এমপিওভুক্ত শিক্ষাপ্রতিষ্ঠান। এটি রংপুর মহানগরের বুড়িরহাট এলাকায় অবস্থিত এবং ৮ জুন, ১৯৯২ সালে প্রতিষ্ঠিত হয়। বর্তমানে এই কলেজে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, স্নাতক (পাস) কোর্স, ২টি বিষয়ে স্নাতক (সম্মান) কোর্স চালু আছে। ২০২৪ সালের তথ্য অনুযায়ী, এখানে মোট ৭২৮ জন শিক্ষার্থী অধ্যয়ন করছে।

## ইতিহাস
১৯৯২ সালের ৮ জুন আনন্দলোক মহাবিদ্যালয় প্রতিষ্ঠিত হয়। সময়রেখা- 

* ১৯৯১ - উচ্চ মাধ্যমিক পাঠদানের অনুমতি প্রদান
* ১৯৯৪ - উচ্চ মাধ্যমিক এমপিওভুক্তিকরণ
* ১৯৯৭ - স্নাতক (পাশ) এমপিওভুক্তিকরণ
* ২০১০ - এইচএসসি বিএমটি এমপিওভুক্তিকরণ

## উপলব্ধ কোর্স
; উচ্চ মাধ্যমিক
* বিজ্ঞান
* মানবিক
* ব্যবসায় শিক্ষা
* এইচএসসি বিএমটি
; ব্যাচেলর ডিগ্রি (পাস) কোর্স
* বিএ (পাস)
* বিএসএস (পাস)
* বিবিএস (পাস)
; ব্যাচেলর ডিগ্রি অনার্স কোর্স:
* বাংলা
* অ্যাকাউন্টিং
## শিক্ষার্থী
২০২৪ সালের তথ্যানুযায়ী উচ্চ মাধ্যমিকে ৩১৮ জন, স্নাতক (পাশ) কোর্সে ৭০ জন, স্নাতক (সম্মান) কোর্সে ৯২ জন, এইচএসসি বিএমটি কোর্সে ৪১৪ জন মিলে মোট ৮৯৪ জন শিক্ষার্থী শিক্ষাগ্রহণ করছে।
## ফলাফল ও র‍্যাংকিং
২০০৯ থেকে ২০২৪ পর্যন্ত এইচএসসি পরীক্ষায় মোট অংশগ্রহণ করেছে ২৯৪৯ জন, পাস করেছে ২৪০৭ জন, ফেল করেছে ৫৪২ জন, এ+ পেয়েছে ১৪৬ জন, শতকরা পাস করেছে ৪১.৬২%, শতকরা এ+ পেয়েছে ৪.৯৫ %।

২০২৪ সহপাঠী কলেজ র‍্যাংকিং অনুযায়ী, কলেজটি জাতীয় পর্যায়ে ৫৯৭৩ তম, দিনাজপুর বোর্ডে ১০৪১ তম, রংপুর বিভাগে ৮৫৩ তম এবং রংপুর জেলায় ১৫৮ তম স্থানে রয়েছে।

## আরো দেখুন

* রংপুর সরকারি কলেজ
* রংপুর জেলার শিক্ষাপ্রতিষ্ঠানের তালিকা

## তথ্যসূত্র

## বহিঃসংযোগ
* 

বিষয়শ্রেণী:রংপুর জেলার মহাবিদ্যালয়
বিষয়শ্রেণী:১৯৯২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
উলিপুর সরকারি কলেজ

**উলিপুর সরকারি কলেজ** কুড়িগ্রাম জেলার একটি সরকারি শিক্ষাপ্রতিষ্ঠান। এটি উলিপুর উপজেলার পৌর এলাকায় অবস্থিত এবং ১ জুন, ১৯৬৪ সালে প্রতিষ্ঠিত হয়। বর্তমানে এই কলেজে দিনাজপুর শিক্ষা বোর্ডের অধীনে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, জাতীয় বিশ্ববিদ্যালয়ের অধীনে একটি স্নাতক (পাস) কোর্স চালু আছে। ২০২৪ সালের তথ্য অনুযায়ী, এখানে মোট ১০৮৯ জন শিক্ষার্থী অধ্যয়ন করছে।

## ইতিহাস
উলিপুর সরকারি কলেজের ইতিহাস উলিপুর উপজেলার একমাত্র সরকারি কলেজ হিসেবে পরিচিত। এটি ১৯৬৪ সালে বেসরকারি উদ্যোগে প্রতিষ্ঠিত হয় এবং ১৯৮৭ সালের ১ জুলাই জাতীয়করণ করা হয়। প্রতিষ্ঠাকালে এর নাম ছিল 'উলিপুর বি. ডি. কলেজ' বা 'উলিপুর বেসিক ডেমোক্রাটস কলেজ', কারণ এটি স্থানীয় বেসিক ডেমোক্রাটসদের প্রচেষ্টা ও অর্থায়নে প্রতিষ্ঠিত হয়েছিল। প্রয়াত হেমেন্দ্র চন্দ্র দত্তের নেতৃত্বে ১৭টি ইউনিয়ন পরিষদের চেয়ারম্যানদের সহযোগিতায় কলেজটি গড়ে ওঠে। তহবিল সংগ্রহে তারা প্রাথমিকভাবে ১৭,০০০ টাকা অনুদান দেন। এছাড়া, কলেজের উন্নয়নে স্থানীয় ব্যক্তিত্বদের অসামান্য অবদান রয়েছে।

কলেজটি প্রথমে উলিপুর এম. এস. উচ্চ বিদ্যালয়ের টিনের ঘরে শুরু হয় এবং পরবর্তীতে মহারাজা মনীন্দ্র চন্দ্র নন্দীর বাহারবন্দের অধিগৃহীত জমিতে স্থানান্তরিত হয়। বর্তমানে কলেজটি নিজস্ব ভবনে অবস্থিত, যা ১৯৮০ সালে নির্মিত হয়। প্রতিষ্ঠালগ্নে মানবিক ও বাণিজ্য বিভাগ দিয়ে শুরু হলেও ১৯৬৯ সালে বিজ্ঞান বিভাগ যুক্ত করা হয়।

## উপলব্ধ কোর্স
; উচ্চ মাধ্যমিক
* বিজ্ঞান
* মানবিক
* ব্যবসায় শিক্ষা
; ব্যাচেলর ডিগ্রি (পাস) কোর্স
* বিএসএস (পাস) 
## শিক্ষার্থী
বর্তমানে এ কলেজে উচ্চ মাধ্যমিকে ৯০৯ জন, স্নাতক (পাশ) কোর্সে ১৮০ জন মিলে ১০৮৯ জন শিক্ষার্থী অধ্যায়নরত আছে।

## ফলাফল ও র‍্যাংকিং
২০০৯ থেকে ২০২৪ পর্যন্ত এইচএসসি পরীক্ষায় মোট অংশগ্রহণ করেছে ৩২০৪ জন, পাস করেছে ২২০৬ জন, ফেল করেছে ৯৯৮ জন, এ+ পেয়েছে ১২৩ জন, শতকরা পাস করেছে ৬৮.৮৫%, শতকরা এ+ পেয়েছে ৩.৮৪ %।

২০২৪ সহপাঠী কলেজ র‍্যাংকিং অনুযায়ী, কলেজটি জাতীয় পর্যায়ে ৫৪৪০ তম, দিনাজপুর বোর্ডে ৩০১ তম, রংপুর বিভাগে ৭৬৪ তম এবং কুড়িগ্রাম জেলায় ৮৪ তম স্থানে রয়েছে।

## আরো দেখুন

* কুড়িগ্রাম সরকারি কলেজ
* কুড়িগ্রাম সরকারি উচ্চ বিদ্যালয়
* কুড়িগ্রাম সরকারি মহিলা কলেজ
* কুড়িগ্রাম জেলার শিক্ষাপ্রতিষ্ঠানের তালিকা

## তথ্যসূত্র

## বহিঃসংযোগ
* 

বিষয়শ্রেণী:কুড়িগ্রাম জেলার মহাবিদ্যালয়
বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
চার্চ ফাদার

**চার্চ ফাদাররা** ছিলেন প্রাচীন ও প্রভাবশালী খ্রিস্টান ধর্মতত্ত্ববিদ ও লেখক যারা খ্রিস্টধর্মের বুদ্ধিবৃত্তিক ও মতবাদিক ভিত্তি স্থাপন করেছিলেন। যে ঐতিহাসিক সময়কালে তারা কাজ করেছিল সেটি পিতৃতান্ত্রিক যুগ হিসেবে পরিচিতি পায় এবং প্রায় ১ম শতাব্দীর শেষ থেকে ৮ম শতাব্দীর মাঝামাঝি পর্যন্ত বিস্তৃত হয়, বিশেষ করে ৪র্থ ও ৫ম শতাব্দীতে বিকাশ লাভ করে, যখন খ্রিস্টধর্ম নিজেকে রোমান সাম্রাজ্যের রাষ্ট্রীয় মণ্ডলী হিসেবে প্রতিষ্ঠিত করার প্রক্রিয়ায় ছিল।

খ্রিস্টধর্মের অনেক সম্প্রদায়ের জন্য, পূর্ব-নিসেন ফাদার, নিসেন ফাদার ও পোস্ট-নিসিন ফাদার কর্তৃক রচিত পবিত্র ঐতিহ্যের অন্তর্ভুক্ত। যেমন, ঐতিহ্যগত গোঁড়া ধর্মতত্ত্বে, লেখকদেরকে চার্চ ফাদারদের মতবাদ প্রতিষ্ঠার জন্য প্রামাণিক হিসাবে বিবেচনা করা হয়। প্যাট্রিস্টিক্সের একাডেমিক ক্ষেত্র, চার্চ ফাদারদের অধ্যয়ন, শব্দটির পরিধি বাড়িয়েছে, এবং কোন নির্দিষ্ট তালিকা নেই। কিছু, যেমন অরিজেন ও টারটুলিয়ান, পরবর্তী খ্রিস্টান ধর্মতত্ত্বের বিকাশে প্রধান অবদান রেখেছিলেন, কিন্তু তাদের শিক্ষার কিছু উপাদান পরে নিন্দা করা হয়েছিল।

## টীকা

## তথ্যসূত্র

## বহিঃসংযোগ

* ChurchFathers.org – All of the Church Fathers' writings broken down by topic. Find writings by the Fathers on everything from the Eucharist, to baptism, to the Virgin Mary, to the Pope
* Church Fathers' works in English edited by Philip Schaff, at the Christian Classics Ethereal Library
* Church Fathers at the Patristics In English Project Site
* Early Church Fathers Additional Texts Part of the Tertullian corpus.
* Excerpts from Defensor Grammaticus
* Excerpts from the Church Fathers
* The Fathers, the Scholastics, and Ourselves by von Balthasar
* Faulkner University Patristics Project A growing collection of English translations of patristic texts and high-resolution scans from the comprehensive *Patrologia* compiled by J. P. Migne.
* Early Church Fathers Writings Ante Nicene, Nicene and Post Nicene Fathers
* Writings from the church fathers at www.goarch.com. 
* The Fathers of the Church: A New Translation, by Dr. Roy Joseph Deferrari and Dr. Ludwig Schopp. Works hosted at the Internet Archive
* Migne Patrologia Latina and Graeca: a free digital edition of almost all the original texts.
* Catholic Encyclopedia: The Fathers of the Church

বিষয়শ্রেণী:১ম শতাব্দীতে প্রতিষ্ঠিত
বিষয়শ্রেণী:৮ম শতাব্দীতে বিলুপ্ত
বিষয়শ্রেণী:প্রাচীন খ্রিস্টধর্ম
বিষয়শ্রেণী:খ্রিস্টান পরিভাষা
মিয়া আব্দুল মতিন

**মিয়া আব্দুল মতিন ভূইয়া** ছিলেন একজন ভাষাসৈনিক ও বীর মুক্তিযোদ্ধা। ১৯৫২ সালে তিনি দশম শ্রেণির ছাত্র থাকা অবস্থায় ভাষার জন্য আন্দোলন করতে গিয়ে পুলিশের হাতে আটক হয়ে কারাভোগ করেন।

## ব্যক্তিগত জীবন
মিয়া আব্দুল মতিন ছিলেন ব্রাহ্মণবাড়িয়ার আখাউড়া উপজেলার মনিয়ন্দ ইউনিয়নের টনকি গ্রামের বাসিন্দা। তার বাবার নাম আবদুল হাশেম ভূঁইয়া। তারা চার ভাই ও এক বোন ছিলেন। ভাইবোনের মধ্যে মিয়া আব্দুল মতিন ছিলেন সবার বড়। তার দুই ছেলে ও পাঁচ মেয়ে। ১৯৫২ সালের ভাষা আন্দোলনের পর শেখ মুজিবুর রহমান তাকে মতিন মিয়া থেকে মিয়া আব্দুল মতিন নামে ভূষিত করেন। এরপর থেকেই তিনি এলাকায় মিয়া আব্দুল মতিন ভূইয়া নামে পরিচিত হন।

## ভাষা আন্দোলন
মিয়া আব্দুল মতিন আখাউড়ার মোগড়া উচ্চ বিদ্যালয়ের দশম শ্রেণির ছাত্র থাকার সময় ভাষার জন্য আন্দোলন করেন। তিনি ১৯৫২ সালের ২১ ফেব্রুয়ারি বাংলা ভাষার জন্য আটজনের মিছিলে নেতৃত্ব দেন। মিছিলটি উপজেলার মোগড়া বাজার ও গঙ্গাসাগর রেলওয়ে স্টেশন এলাকা প্রদক্ষিণ করে। ‘আমাদের ভাষা বাংলা ভাষা’, ‘উর্দু ভাষায় লাথি মার, রাষ্ট্রভাষা বাংলা চালু কর’, ‘রাষ্ট্রভাষা চাই’ এমন প্লেকার্ড হাতে নিয়ে মিছিলটি এগিয়ে যেতে থাকে। সে সময় ওই মিছিলে বিদ্যালয়ের ৮০০-এর মতো শিক্ষার্থী অংশ নিয়েছিল। 

১৯৫২ সালের ২১ ফেব্রুয়ারি মিছিলে নেতৃত্ব দেয়ার অপরাধে ১৯৫২ সালের ২৩ ফেব্রুয়ারি তাকে তার বাড়ি থেকে গ্রেফতার করা হয়। দুই মাস কারাবরণ শেষে জেলখানা থেকে তিনি ছাড়া পান। ভাষা সৈনিক মতিনসহ আরও কয়েকজনকে ১৯৫৬ সালে শেখ মুজিবুর রহমান ঢাকায় ডেকে পাঠান এবং সাহসিকতার জন্য তাদের উপহার দেন।

## অন্যান্য আন্দোলন
১৯৫২ সালের ভাষা আন্দোলনের পাশাপাশি তিনি ছয় দফা আন্দোলন ও ১৯৭১ সালের মুক্তিযোদ্ধে সক্রিয়ভাবে অবদান রাখেন। জীবিত থাকতে তিনি আওয়ামী লীগের রাজনীতির সাথে যুক্ত ছিলেন।

## মৃত্যু
২০২৩ সালের ২১ অক্টোবর কুমিল্লা মেডিকেল কলেজ হাসপাতালে চিকিৎসাধীন অবস্থায় সকাল সাড়ে ৮টার দিকে তিনি বার্ধক্যজনিত কারণে মৃত্যুবরণ করেন। রাষ্ট্রীয় মর্যাদা শেষে তাকে তার নিজ গ্রামে টনকী কেন্দ্রীয় কবরস্থানে দাফন করা হয়।

## তথ্যসূত্র

বিষয়শ্রেণী:২০২৩-এ মৃত্যু
বিষয়শ্রেণী:ব্রাহ্মণবাড়িয়া জেলার ব্যক্তি
বিষয়শ্রেণী:বাংলা ভাষা আন্দোলনের সক্রিয় কর্মী
বিষুবীয় গিনি অলিম্পিক কমিটি

**বিষুবীয় গিনি অলিম্পিক কমিটি** (; এছাড়াও সংক্ষেপে আইওসি কোড **জিইকিউ** দ্বারা পরিচিত) হলো বিষুবীয় গিনির জাতীয় অলিম্পিক কমিটি। এই সংস্থাটির ১৯৮০ সালে প্রতিষ্ঠিত হয়েছে; প্রতিষ্ঠার ৪ বছর পর ১৯৮৪ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর বিষুবীয় গিনির মালাবোতে অবস্থিত।

বর্তমানে বিষুবীয় গিনি অলিম্পিক কমিটির সভাপতির দায়িত্ব পালন করছেন আলেহান্দ্রো মার্তিন ওয়োনো এভুনা আন্দেমে, যিনি ২০২১ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন মারিয়া-অবোনো এদি আন্দেমে।

## ইতিহাস
১৯৮০ সালে বিষুবীয় গিনির বহু-ক্রীড়ার সর্বোচ্চ সংস্থা হিসেবে বিষুবীয় গিনি অলিম্পিক কমিটি প্রতিষ্ঠিত হয়েছে। তোমাস এসোনো আভা এই সংস্থার প্রথম সভাপতির দায়িত্ব পালন করেছেন, যিনি ১৯৮০ হতে সভাপতির দায়িত্বে নিয়োজিত ছিলেন।

প্রতিষ্ঠার প্রায় ৪ বছর পর বিষুবীয় গিনি ১৯৮৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।

## আরও দেখুন
* অলিম্পিকে বিষুবীয় গিনি

## তথ্যসূত্র

## বহিঃসংযোগ
*  
* এএনওসিতে বিষুবীয় গিনি অলিম্পিক কমিটি 
* অলিম্পিডিয়ায় বিষুবীয় গিনি অলিম্পিক কমিটি 
* অলিম্পিক.কমে বিষুবীয় গিনি অলিম্পিক কমিটি  

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে বিষুবীয় গিনি
বিষয়শ্রেণী:বিষুবীয় গিনির ক্রীড়া পরিচালনা পরিষদ
বিষয়শ্রেণী:১৯৮০-এ বিষুবীয় গিনিতে প্রতিষ্ঠিত
বিষয়শ্রেণী:১৯৮০-এ প্রতিষ্ঠিত ক্রীড়া সংস্থা
২০২৪–২৫ সন্তোষ ট্রফি

**২০২৪–২৫ সন্তোষ ট্রফি** হল সন্তোষ ট্রফির ৭৮তম আসর, ভারতের রাজ্য/কেন্দ্রশাসিত অঞ্চল এবং সরকারী প্রতিষ্ঠানের প্রতিনিধিত্বকারী সিনিয়র পুরুষ ফুটবল দলের জন্য প্রধান প্রতিযোগিতা।

## ভেন্যুসমূহ
সর্বভারতীয় ফুটবল ফেডারেশন (এআইএফএফ) ২০২৪ সালের অক্টোবরে ঘোষণা করেছিল যে গ্রুপ পর্বের ম্যাচগুলি নভেম্বর মাসে শুরু হবে এবং ৬টি ভেন্যুতে খেলা হবে। ভেন্যু এবং সংশ্লিষ্ট দলগুলি সেখানে খেলবে তাদের নাম দেওয়া হয়েছিল। স্বাগতিক তেলেঙ্গানা এবং গতবারের ফাইনালিস্ট সার্ভিসেস এবং গোয়াকে গ্রুপ পর্বের ম্যাচ খেলতে অব্যাহতি দেওয়া হয়েছিল। হায়দ্রাবাদ ৫৭ বছরের পর প্রথমবারের মতো এই অনুষ্ঠানের আয়োজন করছেন।

## প্রথম ও চূড়ান্ত পর্বের গ্রুপ ড্র
প্রতিযোগিতায় ৩৮টি দল অংশগ্রহণ করেছিলেন; গত আসরের ফাইনালিস্ট দল সার্ভিসেস ও গোয়া এবং স্বাগতিক তেলেঙ্গানা সরাসরি চূড়ান্ত পর্বে খেলার সুযোগ পেয়েছিলেন। বাকি ৩৫টি দলকে ৩টি করে দল নিয়ে ১টি গ্রুপে এবং ৪টি করে দলের ৮টি গ্রুপে বিভক্ত করা হয়েছিল। প্রতিটি গ্রুপের বিজয়ী দল চূড়ান্ত পর্বে জায়গা নিয়েছিলেন।

চূড়ান্ত পর্বের ড্র ৩০ নভেম্বর ২০২৪ তারিখে অনুষ্ঠিত হয়েছিল।

## প্রথম পর্ব
### গ্রুপ এ

### গ্রুপ বি

### গ্রুপ সি

### গ্রুপ ডি

### গ্রুপ ই

### গ্রুপ এফ

### গ্রুপ জি

### গ্রুপ এইচ

### গ্রুপ আই

## চূড়ান্ত পর্ব
### যোগ্যতা অর্জনকারী দল

### গ্রুপ এ

### গ্রুপ বি

## নকআউট পর্ব

### বন্ধনী

### কোয়ার্টার-ফাইনাল

----

----

----

### সেমি-ফাইনাল

----

### ফাইনাল

## পরিসংখ্যান
### গোলদাতা

## পুরস্কার

প্রতিযোগিতার শ্রেষ্ঠ খেলোয়াড় পুরস্কারটি পিটার থঙ্গরাজের নামে এবং ফাইনাল ম্যাচের সেরা খেলোয়াড় পুরস্কারটি টি বলরামের নামে নামাঙ্কিত করা হয়েছিল।

## সম্প্রচার স্বত্ব

## তথ্যসূত্র

বিষয়শ্রেণী:২০২৪–২৫ সন্তোষ ট্রফি
বিষয়শ্রেণী:সন্তোষ ট্রফির মৌসুম
সন্তোষ ট্রফি
সন্তোষ ট্রফি
ভিক্টোরিয়া কেজার থিলভিগ

**মারিয়া ভিক্টোরিয়া কেজার থিলভিগ** (; জন্ম ১৩ নভেম্বর ২০০৩) একজন ডেনিশ মডেল এবং সৌন্দর্য প্রতিযোগিতার শিরোপাধারী যিনি মিস ইউনিভার্স ২০২৪-এর মুকুট পেয়েছিলেন। কেজার থেইলভিগ হলেন মিস ইউনিভার্স জয়ী প্রথম ডেনিশ মহিলা।

থিলভিগ এর আগে মিস ডেনমার্ক ২০২১-এ দ্বিতীয় রানার-আপ হিসাবে স্থান পেয়েছিলেন। এছাড়াও তিনি মিস গ্র্যান্ড ইন্টারন্যাশনাল ২০২২-এ ডেনমার্কের প্রতিনিধিত্ব করেছিলেন, শীর্ষ বিশের মধ্যে স্থান করে নিয়েছেন।

## প্রাথমিক জীবন
কিয়ার থেইলভিগ জন্মগ্রহণ করেন ১৩ নভেম্বর ২০০৩ তারিখে হারলেভ, যা কোপেনহেগেন শহরতলির একটি এলাকা। সেখানেই তার শৈশব কাটে। কিয়ার থেইলভিগ লিঙ্গবি হ্যান্ডেলসজিমনাসিয়াম-এ ব্যবসা ও বিপণন বিষয়ে পড়াশোনা করেন।

পড়াশোনা শেষে, কিয়ার থেইলভিগ পেশাদার নৃত্যশিল্পী হয়ে ওঠেন এবং মানসিক স্বাস্থ্য সচেতনতা, প্রাণী অধিকার, এবং সৌন্দর্য শিল্পে উদ্যোক্তাবাদ প্রচারের জন্য কাজ করেন।

## সৌন্দর্য প্রতিযোগিতা
### মিস ডেনমার্ক
কিয়ার থেইলভিগ মিস ডেনমার্ক ২০২১-এর একজন প্রতিযোগী হিসেবে সৌন্দর্য প্রতিযোগিতায় অংশগ্রহণ শুরু করেন। ওই প্রতিযোগিতায় তিনি দ্বিতীয় রানার-আপ হন। পরবর্তী বছরে, তিনি মিস গ্র্যান্ড ডেনমার্ক নির্বাচিত হন এবং মিস গ্র্যান্ড ইন্টারন্যাশনাল ২০২২-এ ডেনমার্কের প্রতিনিধিত্ব করেন। ইন্দোনেশিয়ায় অনুষ্ঠিত এই প্রতিযোগিতায় তিনি শীর্ষ বিশের মধ্যে স্থান অর্জন করেন।

২০২৪ সালে, কিয়ার থেইলভিগ মিস ইউনিভার্স ডেনমার্ক নির্বাচিত হন, কারণ মিস ডেনমার্ক ২০২৪-এর বিজয়ী এমা হেইস্ট মিস ইউনিভার্স ২০২৪-এ অংশগ্রহণ না করার সিদ্ধান্ত নেন। হেইস্ট মিস ইউনিভার্স ডেনমার্ক ২০২৫ নির্বাচিত হন এবং মিস ইউনিভার্স ২০২৫ প্রতিযোগিতায় অংশগ্রহণের জন্য প্রস্তুতি নিচ্ছেন।

### মিস ইউনিভার্স
মিস ইউনিভার্স ডেনমার্ক হিসেবে কিয়ার থেইলভিগ মিস ইউনিভার্স ২০২৪-এ প্রতিযোগিতা করেন এবং বিজয়ী হন। প্রতিযোগিতাটি ১৬ নভেম্বর মেক্সিকো সিটিতে অনুষ্ঠিত হয়। কিয়ার থেইলভিগ ডেনমার্কের প্রথম নারী হিসেবে মিস ইউনিভার্স খেতাব অর্জন করেন এবং জেনিফার হকিন্স, মিস ইউনিভার্স ২০০৪ অস্ট্রেলিয়ার পর প্রথম স্বর্ণকেশী বিজয়ী হন।

এছাড়াও, কিয়ার থেইলভিগ বিগ ফোর আন্তর্জাতিক সৌন্দর্য প্রতিযোগিতার যেকোনো শিরোপা বিজয়ী দ্বিতীয় ডেনিশ নারী। এর আগে ক্যাথরিনা সুইনসন মিস আর্থ ২০০১ শিরোপা জয় করেছিলেন।

## তথ্যসূত্র

## বহিঃসংযোগ

*

বিষয়শ্রেণী:২০০৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ডেনীয় সুন্দরী প্রতিযোগিতার বিজয়ী
বিষয়শ্রেণী:ডেনীয় নারী মডেল
বিষয়শ্রেণী:মিস ইউনিভার্স বিজয়ী
বিষয়শ্রেণী:কোপেনহেগেনের মডেল
বিষয়শ্রেণী:মিস ইউনিভার্স ২০২৪-এর প্রতিযোগী
বিষয়শ্রেণী:মিস গ্র্যান্ড ইন্টারন্যাশনাল ২০২২ এর প্রতিনিধি
বিদ্যাকুট সতীদাহ মন্দির

**বিদ্যাকুট সতীদাহ মন্দির** হচ্ছে ব্রাহ্মণবাড়িয়া জেলার নবীনগর উপজেলার ৩০০ বছরের পুরোনো একটি সতীদাহ মন্দির।

## অবস্থান ও নির্মাণশৈলী
মন্দিরটির অবস্থান ব্রাহ্মণবাড়িয়া জেলার নবীনগর উপজেলা সদর থেকে ১৫ কিলোমিটার পূর্বে বিদ্যাকুট গ্রামের দক্ষিণ প্রান্তে।

মন্দিরটি গোলাকার মঠ আকৃতির উপরের দিকে খোলা আনুমানিক ২০ ফুট উচু ইটের দালান।  মন্দিরটির এক পাশে একটি দরজা ( প্রবেশ পথ)  ও চারদিকে চারটি ভেন্টিলেটারের মতন ইষৎ গোলাকার খুপরি রয়েছে।  যে খুপরি গুলো দিয়ে আগুন উসকে দেয়া ও জ্বালানি সরবরাহ করা হতো বলে ধারণা করা হয়। 
বর্তমানে সংস্কারের কারণে এর খুপরি গুলো বন্ধ করে দিয়ে উপরে গম্বুজ আকৃতির ছাদ দেয়া হয়েছে।  

## ইতিহাস
বিদ্যাকুট গ্রামের প্রসিদ্ধ হিন্দু জমিদার দেওয়ান বাড়ির বাসিন্দা দেওয়ান রাম মানিক সতীদাহ মন্দিরটি নির্মাণ করেছিলেন।

ব্রিটিশ শাসনামলে কলকাতার বিখ্যাত সাংবাদিক অনিলধন ভট্টাচার্যের জন্ম এই বিদ্যাকুট গ্রামে। অনিলধন ভট্টাচার্য রচিত 'শাশ্বত ত্রিপুরা' গ্রন্থেও এই সতীদাহ মন্দিরের কথা উল্লেখ আছে। এই গ্রন্থে বিদ্যাকুট গ্রামটিকে ত্রিপুরা রাজ্যের 'নবদ্বীপ' বলে অভিহিত করা হয়েছে। এতে বলা হয়, বিদ্যাকুট ছাড়াও আশপাশের মেরকুটা, সেমন্তঘর, শিবপুর ও বাঘাউড়া গ্রামের হিন্দুরা সতীদাহের জন্য এই মন্দিরটি ব্যবহার করতেন। আইন করে এই প্রথা নিষিদ্ধ করার পরেও এখানে সতীদাহের ঘটনা ঘটে। ১৮৩৫ সালে দেওয়ান রাম মানিকের মাতাকে এই মন্দিরটিতে সর্বশেষ সতীদাহ বরণ করতে হয়। সতীদাহ বরণকারিণীর নামে পূর্বে একটি শ্বেত পাথরের নাম ফলক বসানো ছিল। ১৯৪৭ সালে ব্রিটিশ ভারত ভাগ হলে দেওয়ান রাম মানিকের পরিবার গ্রাম ছেড়ে ভারতে চলে যায়। বাংলাদেশের মুক্তিযুদ্ধের সময়ও এই মন্দিরটি ক্ষতিগ্রস্ত হয়। ফলে এই মন্দিরে সর্বশেষ সতীদাহ বরণকারিণীর নাম জানা যায়নি।

১৯৮০ সালের দিকে ব্রাহ্মণবাড়িয়ার লোকসংস্কৃতি গবেষক জহিরুল ইসলাম চৌধুরী স্বপন গ্রামের এক গৃহবধূ বনলতা দেবীর কাছ থেকে ব্রিটিশ সরকারের একটি চিঠি সংগ্রহ করেন। তৎকালীন ত্রিপুরার রাজার কাছে পাঠানো ওই চিঠিতে সতীদাহ প্রথা বন্ধের নির্দেশ ছিল।

## তথ্যসূত্র

বিষয়শ্রেণী:ব্রাহ্মণবাড়িয়া জেলার প্রত্নতাত্ত্বিক স্থাপনা
উল্লাপাড়া থানা

**উল্লাপাড়া থানা** বাংলাদেশের সিরাজগঞ্জ জেলার অন্তর্গত উল্লাপাড়া উপজেলার একটি থানা।

## পটভূমি
১৮৭৫ খ্রিস্টাব্দে উল্লাপাড়া থানা প্রতিষ্ঠা লাভ করে।

## প্রশাসনিক এলাকাসমূহ
উল্লাপাড়া উপজেলার ১টি পৌরসভা ও ১১টি ইউনিয়নের প্রশাসনিক কার্যক্রম উল্লাপাড়া থানার অধীন।

;পৌরসভা:
* উল্লাপাড়া

;ইউনিয়নসমূহ:
* ২নং বাঙ্গালা
* ৩নং উধুনিয়া
* ৪নং বড়পাঙ্গাসী
* ৫নং মোহনপুর
* ৬নং দুর্গানগর
* ৭নং পূর্ণিমাগাঁতী
* ১০নং বড়হর
* ১১নং উল্লাপাড়া সদর
* ১২নং পঞ্চক্রোশী
* ১৩নং সলপ
* ১৪নং কয়ড়া

## আরও দেখুন
* উল্লাপাড়া উপজেলা
* সিরাজগঞ্জ জেলা

## তথ্যসূত্র

## বহিঃসংযোগ

বিষয়শ্রেণী:সিরাজগঞ্জ জেলার থানা
বিষয়শ্রেণী:উল্লাপাড়া উপজেলা
বেলকুচি থানা

**বেলকুচি থানা** বাংলাদেশের সিরাজগঞ্জ জেলার অন্তর্গত বেলকুচি উপজেলার একটি থানা।

## পটভূমি
১৯২১ খ্রিস্টাব্দে বেলকুচি থানা প্রতিষ্ঠা লাভ করে।

## প্রশাসনিক এলাকাসমূহ
বেলকুচি উপজেলার ১টি পৌরসভা ও ৫টি ইউনিয়নের প্রশাসনিক কার্যক্রম বেলকুচি থানার অধীন।

;পৌরসভা:
* বেলকুচি

;ইউনিয়নসমূহ:
* ১নং বেলকুচি
* ২নং রাজাপুর
* ৩নং ভাঙ্গাবাড়ী
* ৪নং দৌলতপুর
* ৫নং ধুকুরিয়াবেড়া

## আরও দেখুন
* বেলকুচি উপজেলা
* সিরাজগঞ্জ জেলা

## তথ্যসূত্র

## বহিঃসংযোগ

বিষয়শ্রেণী:সিরাজগঞ্জ জেলার থানা
বিষয়শ্রেণী:বেলকুচি উপজেলা
মিউইং (অর্থোট্রপিক্স)

**মিউইং** হল একধরনের মৌখিক অঙ্গবিন্যাস প্রশিক্ষণ যা চোয়াল এবং মুখের গঠন উন্নত করার জন্য করা হয়।  এর নামকরণ করা হয়েছিল মাইক এবং জন মিউ- এর নামে, বিতর্কিত ব্রিটিশ অর্থোডন্টিস্ট যারা " অর্থোট্রপিক্স " নামক একটি অনুশীলনের অংশ হিসাবে কৌশলটি তৈরি করেছিলেন।  এতে মুখের ছাদে জিহ্বা রাখা এবং চোয়ালের গঠন পরিবর্তনের লক্ষ্যে চাপ প্রয়োগ করা হয়।  কোন বিশ্বাসযোগ্য বৈজ্ঞানিক গবেষণা কখনও অর্থোট্রপিক্সের কার্যকারিতা প্রমাণ করেনি। 

অনেক অর্থোডন্টিস্ট বিশ্বাস করেন যে অর্থোগনাথিক সার্জারির একটি কার্যকর বিকল্প চিকিৎসা হিসাবে মিউইংয়ের প্রমাণ নেই।  মাইক মিউকে ব্রিটিশ অর্থোডন্টিক সোসাইটি থেকে বহিষ্কার করা হয়েছিল, এবং তার চিকিৎসা করা শিশু রোগীদের ক্ষতি করার জন্য একটি অসদাচরণের শুনানির মুখোমুখি হয়েছিল।  যদিও মাইক মিউ প্রথাগত অর্থোডন্টিক্সকে অপমান করেছেন, ছোট বাচ্চাদের জন্য তার অর্থোট্রপিক চিকিৎসার জন্য 36 মাসে £12,500 খরচ হতো এবং মুখের মধ্যে হেডগিয়ার, নেকগিয়ার এবং সম্প্রসারণ সরঞ্জাম পরিধান করানো হতো। 

2019 সাল থেকে, সোশ্যাল মিডিয়াতে ভাইরাল হওয়ার কারণে মিউইং ব্যাপক মিডিয়া কভারেজ পেয়েছে, বিশেষ করে ইনসেল এবং লুকম্যাক্সিং সাবকালচারে।  Google Trends থেকে পাওয়া ডেটা জানুয়ারী 2019 থেকে শুরু হওয়া "Mewing" এর জন্য বিশ্বব্যাপী আগ্রহ এবং জনপ্রিয়তা বৃদ্ধির ইঙ্গিত দেয়।  *[[দি ইন্ডিপেন্ডেন্ট|দ্য ইন্ডিপেনডেন্টের]]* 2024 সালের একটি নিবন্ধ অনুসারে, কিছু স্কুল শিক্ষক বলেছেন, যে শিক্ষার্থীদের কিছু জিজ্ঞেস করলে শিক্ষার্থীরা তাদের চোয়ালের দিকে ইঙ্গিত করে বোঝায় যে তারা মিউইং করছে এবং প্রশ্নের উত্তর দিতে চায় না। 

## তথ্যসূত্র

বিষয়শ্রেণী:২০২৩-এ প্রবর্তিত ইন্টারনেট মিম
বিষয়শ্রেণী:বিকল্প চিকিৎসাবিজ্ঞান
রংপুর সিটি কলেজ, রংপুর

**রংপুর সিটি কলেজ, রংপুর** বাংলাদেশের রংপুর শহরের একটি বেসরকারি কলেজ। এটি শহরের আশরতপুর এলাকায় অবস্থিত এবং ২০০০ সালে প্রতিষ্ঠিত হয়। বর্তমানে এই কলেজে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। ২০২৪ সালের তথ্য অনুযায়ী, এখানে মোট ৪৫৮ জন শিক্ষার্থী অধ্যয়ন করছে।

## ইতিহাস
২০০০ সালে রংপুর সিটি কলেজ প্রতিষ্ঠিত হয়। ২০০২ সালে উচ্চ মাধ্যমিক পাঠদানের অনুমতি লাভ করে এবং ২০১৯ সালে এমপিওভুক্তিকরণ করা হয়।

## ফলাফল ও র‍্যাংকিং
২০০৯ থেকে ২০২৪ পর্যন্ত এইচএসসি পরীক্ষায় মোট অংশগ্রহণ করেছে ১৬৩২ জন, পাস করেছে ১৩৮৮ জন, ফেল করেছে ২৪৪ জন, এ+ পেয়েছে ৬১ জন, শতকরা পাস করেছে ৮৫.০৫%, শতকরা এ+ পেয়েছে ৩.৭৪ %।

২০২৪ সহপাঠী কলেজ র‍্যাংকিং অনুযায়ী, কলেজটি জাতীয় পর্যায়ে ৩৬৭৩ তম, দিনাজপুর বোর্ডে ১৪৬ তম, রংপুর বিভাগে ৪৮০ তম এবং রংপুর জেলায় ৯৬ তম স্থানে রয়েছে।
## আরো দেখুন

* রংপুর সরকারি কলেজ 
* রংপুর জেলার শিক্ষাপ্রতিষ্ঠানের তালিকা

## তথ্যসূত্র
 
## বহিঃসংযোগ
*

বিষয়শ্রেণী:রংপুর জেলার মহাবিদ্যালয়
বিষয়শ্রেণী:২০০০-এ প্রতিষ্ঠিত শিক্ষাপ্রতিষ্ঠান
শাহজাদপুর থানা

**শাহজাদপুর থানা** বাংলাদেশের সিরাজগঞ্জ জেলার অন্তর্গত শাহজাদপুর উপজেলার একটি থানা।

## পটভূমি
১৮৪৫ খ্রিস্টাব্দে শাহজাদপুর থানা প্রতিষ্ঠা লাভ করে।

## প্রশাসনিক এলাকাসমূহ
শাহজাদপুর উপজেলার ১টি পৌরসভা ও ১১টি ইউনিয়নের প্রশাসনিক কার্যক্রম শাহজাদপুর থানার অধীন।

;পৌরসভা:
* শাহজাদপুর

;ইউনিয়নসমূহ:
* ১নং কায়েমপুর
* ২নং গাড়াদহ
* ৩নং পোতাজিয়া
* ৪নং রূপবাটি
* ৫নং গালা
* ৬নং পোরজনা
* ৭নং হাবিবুল্লাহ নগর
* ৮নং বেলতৈল
* ১০নং কৈজুরী
* ১১নং সোনাতনী
* ১২নং নরিনা

## আরও দেখুন
* শাহজাদপুর উপজেলা
* সিরাজগঞ্জ জেলা

## তথ্যসূত্র

## বহিঃসংযোগ

বিষয়শ্রেণী:সিরাজগঞ্জ জেলার থানা
বিষয়শ্রেণী:শাহজাদপুর উপজেলা
জামালপুর পল্লী উন্নয়ন একাডেমি

**জামালপুর পল্লী উন্নয়ন একাডেমী** (ইংরেজি: Jamalpur Rural Development Academy) হলো বাংলাদেশের ময়মনসিংহ বিভাগের জামালপুর জেলায় অবস্থিত একটি বিশেষায়িত প্রতিষ্ঠান, যা গ্রামীণ উন্নয়ন ও দারিদ্র্য বিমোচনে কাজ করে। এটি প্রশিক্ষণ, গবেষণা, এবং প্রয়োগমুখী কার্যক্রমের মাধ্যমে গ্রামীণ জনগোষ্ঠীকে দক্ষ করে তোলার লক্ষ্যে প্রতিষ্ঠিত হয়।

## মূল বৈশিষ্ট্য
***প্রতিষ্ঠার উদ্দেশ্য:** পিছিয়ে থাকা গ্রামীণ জনগোষ্ঠীর আর্থ সামাজিক উন্নয়ন এবং জীবনযাত্রার মান উন্নয়নে অবদান রাখা।
***কার্যক্রম:** প্রশিক্ষণ, গবেষণা, এবং টেকসই উন্নয়নের জন্য মডেল তৈরির কাজ।
***আইন:** ২০২৩ সালে পাস হওয়া আইন অনুযায়ী এটি পরিচালিত হয়।
***অবস্থান:** জামালপুর জেলার মেলান্দহ উপজেলায় অবস্থিত।
***পরিচালনা:** একটি ২১ সদস্যের পরিচালনা বোর্ড এর কার্যক্রম তত্ত্বাবধান করে।

## ভবিষ্যৎ কার্যক্রম
একাডেমিটি গ্র্যাজুয়েট এবং পোস্ট-গ্র্যাজুয়েট ডিগ্রি প্রদানসহ নতুন নতুন গবেষণা প্রকল্প হাতে নেওয়ার পরিকল্পনা করছে। এটি ময়মনসিংহ অঞ্চলসহ দেশের অন্যান্য এলাকায়ও গুরুত্বপূর্ণ ভূমিকা রাখবে বলে আশা করা হয়।

## একাডেমিক কার্যাবলী
শেখ হাসিনা পল্লী উন্নয়ন একাডেমি, জামালপুর প্রতিষ্ঠাকল্পে প্রণীত আইন (২০২৩ সনের ২৭ নং আইন)।
* পল্লী উন্নয়ন ও তৎসংশ্লিষ্ট ক্ষেত্রসমূহে গবেষণা পরিচালনা।
* পল্লী উন্নয়নের সহিত সংশ্লিষ্ট সরকারি কর্মচারী ও বেসরকারি চাকরিতে নিয়োজিত ব্যক্তিবর্গ, স্থানীয় সরকার প্রতিনিধি ও ব্যক্তিগণকে বিষয়ভিত্তিক প্রশিক্ষণ প্রদান।
* পল্লী উন্নয়নের ধারণা ও তত্ত্বসমূহ পরীক্ষা-নিরীক্ষা এবং, ক্ষেত্রমত, বাস্তবায়ন।
* পল্লী উন্নয়ন সংক্রান্ত প্রায়োগিক গবেষণা, প্রকল্প ও কর্মসূচি প্রণয়ন, বাস্তবায়ন এবং মূল্যায়ন।
* সরকার এবং অন্যান্য সংস্থাকে ইহাদের চাহিদার প্রেক্ষিতে প্রয়োজনীয় উপদেশ ও পরামর্শমূলক সেবা প্রদান।
* দেশি ও বিদেশি শিক্ষার্থীদের অভিসন্দর্ভ রচনার কাজে সহায়তা প্রদান এবং তত্ত্বাবধান।
* সরকারের অনুমোদনক্রমে দেশি-বিদেশি বা আন্তর্জাতিক গবেষণা, শিক্ষা ও প্রশিক্ষণ প্রতিষ্ঠানের সহিত পল্লী উন্নয়ন বিষয়ক যৌথ কর্মসূচি গ্রহণ।
* স্ব-উদ্যোগে কিংবা সরকারি বা অন্য কোনো প্রতিষ্ঠানের পক্ষে বা ইহাদের সহিত যৌথভাবে সমীক্ষার মাঠ কর্মসহ অনুসন্ধান কার্যক্রম পরিচালনা।
* জাতীয় ও আন্তর্জাতিক সেমিনার, সম্মেলন, কর্মশালা আয়োজন ও পরিচালনা।
* একাডেমির কার্যক্রম সুষ্ঠুভাবে সম্পাদনের লক্ষ্যে বিভিন্ন সময়ে প্রতিষ্ঠানের মধ্যে বিভিন্ন বিভাগ, অধিশাখা, শাখা, কেন্দ্র ও অন্যান্য ইউনিট সৃষ্টি।
* সমীক্ষা সংক্রান্ত পুস্তক, সাময়িকী, প্রতিবেদন এবং গবেষণাপত্র প্রকাশ।
* পল্লী উন্নয়ন সংক্রান্ত নীতি প্রণয়নের ক্ষেত্রে সরকারকে সহায়তা প্রদান।
* আত্মকর্মসংস্থান এবং উদ্যোক্তা সৃজনের উদ্দেশ্যে সুফলভোগীদের জন্য দক্ষতা উন্নয়নমূলক প্রশিক্ষণের আয়োজন।
* প্রশিক্ষণ, গবেষণা, প্রায়োগিক গবেষণা ও ঋণ প্রদান সম্পর্কিত পরামর্শ সেবা নীতিমালা প্রণয়ন।

## আরও দেখুন
* পল্লী উন্নয়ন একাডেমী
* বাংলাদেশ পল্লী উন্নয়ন একাডেমী
* পল্লী উন্নয়ন

## তথ্যসূত্র

বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:জামালপুর জেলা
বিষয়শ্রেণী:জামালপুর ভিত্তিক সংগঠন
বিষয়শ্রেণী:বাংলাদেশের অর্থনীতি
বিষয়শ্রেণী:বাংলাদেশের পল্লী উন্নয়ন সংস্থা
চৌহালী থানা

**চৌহালী থানা** বাংলাদেশের সিরাজগঞ্জ জেলার অন্তর্গত চৌহালী উপজেলার একটি থানা।

## পটভূমি
১৯০৪ খ্রিস্টাব্দে চৌহালী থানা প্রতিষ্ঠা লাভ করে।

## প্রশাসনিক এলাকাসমূহ
চৌহালী উপজেলার ৫টি ইউনিয়নের প্রশাসনিক কার্যক্রম চৌহালী থানার অধীন।

;ইউনিয়নসমূহ:
* ৩নং ঘোড়জান
* ৪নং উমারপুর
* ৫নং খাষকাউলিয়া
* ৬নং খাষপুকুরিয়া
* ৭নং বাঘুটিয়া

## আরও দেখুন
* চৌহালী উপজেলা
* সিরাজগঞ্জ জেলা

## তথ্যসূত্র

## বহিঃসংযোগ

বিষয়শ্রেণী:সিরাজগঞ্জ জেলার থানা
বিষয়শ্রেণী:চৌহালী উপজেলা
ইরিত্রিয় জাতীয় অলিম্পিক কমিটি

**ইরিত্রিয় জাতীয় অলিম্পিক কমিটি** (; এছাড়াও সংক্ষেপে আইওসি কোড **ইআরআই** দ্বারা পরিচিত) হলো ইরিত্রিয়ার জাতীয় অলিম্পিক কমিটি। এই সংস্থাটির ১৯৯৬ সালে প্রতিষ্ঠিত হয়েছে; প্রতিষ্ঠার ৩ বছর পর ১৯৯৯ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর ইরিত্রিয়ার আসমারায় অবস্থিত।

বর্তমানে ইরিত্রিয় জাতীয় অলিম্পিক কমিটির সভাপতির দায়িত্ব পালন করছেন মাইকেল টেভেল্ডেব্রহান, যিনি ২০২৩ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন আমিন তেক্লে হাবতে।

## ইতিহাস
১৯৯৬ সালে ইরিত্রিয়ার বহু-ক্রীড়ার সর্বোচ্চ সংস্থা হিসেবে ইরিত্রিয় জাতীয় অলিম্পিক কমিটি প্রতিষ্ঠিত হয়েছে। আব্রাহা গেরমাজিয়ন হাবতেজিয়ন এই সংস্থার প্রথম সভাপতির দায়িত্ব পালন করেছেন।

প্রতিষ্ঠার প্রায় ৪ বছর পর ইরিত্রিয়া ২০০০ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।

## আরও দেখুন
* অলিম্পিকে ইরিত্রিয়া

## তথ্যসূত্র

## বহিঃসংযোগ

* এএনওসিতে ইরিত্রিয় জাতীয় অলিম্পিক কমিটি 
* অলিম্পিডিয়ায় ইরিত্রিয় জাতীয় অলিম্পিক কমিটি 
* অলিম্পিক.কমে ইরিত্রিয় জাতীয় অলিম্পিক কমিটি  

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে ইরিত্রিয়া
বিষয়শ্রেণী:ইরিত্রিয়ার ক্রীড়া পরিচালনা পরিষদ
বিষয়শ্রেণী:১৯৯৬-এ ইরিত্রিয়ায় প্রতিষ্ঠিত
বিষয়শ্রেণী:১৯৯৬-এ প্রতিষ্ঠিত ক্রীড়া সংস্থা
রংপুর মডেল কলেজ

**রংপুর মডেল কলেজ** বাংলাদেশের রংপুর শহরের একটি এমপিওভুক্ত শিক্ষা প্রতিষ্ঠান। এটি শহরের মডার্ন মোড়ের কাছে তালুক ধর্মদাস এলাকায় অবস্থিত এবং ১৫ অক্টোবর, ১৯৯৫ সালে প্রতিষ্ঠিত হয়। বর্তমানে এই কলেজে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, স্নাতক (পাস) কোর্স, ৭টি বিষয়ে স্নাতক (সম্মান) এবং ১টি বিষয়ে স্নাতকোত্তর কোর্স চালু আছে। ২০২৪ সালের তথ্য অনুযায়ী, এখানে মোট ২৪৬৩ জন শিক্ষার্থী অধ্যয়ন করছে।  

## ইতিহাস
১৯৯৫ সালের ১৫ অক্টোবর কলেজটি প্রতিষ্ঠা করা হয়। সময়রেখা-

* ১৯৯৫ - উচ্চ মাধ্যমিক পাঠদানের স্বীকৃতি প্রদান।
* ১৯৯৬ - উচ্চ মাধ্যমিক এমপিওভুক্তিকরণ।
* ১৯৯৯ - 
**স্নাতক (পাশ) পাঠদানের স্বীকৃতি প্রদান।
** স্নাতক (পাশ) এমপিওভুক্তিকরণ।
* ২০১২ - স্নাতক (সম্মান) পাঠদানের স্বীকৃতি প্রদান।
* ২০১৮ - স্নাতকোত্তর পাঠদানের স্বীকৃতি প্রদান।

## উপলব্ধ কোর্স
; উচ্চ মাধ্যমিক
* বিজ্ঞান
* মানবিক 
* ব্যবসায় শিক্ষা
;ব্যাচেলর ডিগ্রি (পাস) কোর্স
* বিএ (পাস)
* বিএসএস (পাস)
* বিএসসি (পাস)
* বিবিএস (পাস)
;ব্যাচেলর ডিগ্রি অনার্স কোর্স
* বাংলা
* ইতিহাস
* রাষ্ট্রবিজ্ঞান 
* সমাজবিদ্যা
* অর্থনীতি
* অ্যাকাউন্টিং
* ব্যবস্থাপনা
; মাস্টার্স ফাইনাল কোর্স
* রাষ্ট্রবিজ্ঞান 
## শিক্ষার্থী
২০২৪ সালের তথ্যানুযায়ী কলেজের উচ্চ মাধ্যমিকে ৭৬৩ জন, স্নাতক (পাশ) কোর্সে ১২২ জন, স্নাতক (সম্মান) কোর্সে ১৫৫৭ জন, স্নাতকোত্তর কোর্সে ২১ জন মিলে মোট ২৪৬৩ জন শিক্ষার্থী শিক্ষাগ্রহণ করছে।

## ফলাফল ও র‍্যাংকিং
২০০৯ থেকে ২০২৪ পর্যন্ত এইচএসসি পরীক্ষায় মোট অংশগ্রহণ করেছে ৪২০৬ জন, পাস করেছে ৩৪৩৬ জন, ফেল করেছে ৭৭০ জন, এ+ পেয়েছে ৮৬ জন, শতকরা পাস করেছে ৮১.৬৯%, শতকরা এ+ পেয়েছে ২.০৪ %।

২০২৪ সহপাঠী কলেজ র‍্যাংকিং অনুযায়ী, কলেজটি জাতীয় পর্যায়ে ৩২তম, দিনাজপুর বোর্ডে ১৯৪৭ তম, রংপুর বিভাগে ২০১ তম এবং রংপুর জেলায় ৫৫ তম স্থানে রয়েছে। 

## আরো দেখুন

* রংপুর সরকারি কলেজ
* রংপুর জেলার শিক্ষাপ্রতিষ্ঠানের তালিকা

## তথ্যসূত্র
 
## বহিঃসংযোগ
* 

বিষয়শ্রেণী:রংপুর জেলার মহাবিদ্যালয়
বিষয়শ্রেণী:১৯৯৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
আল আহমাদি, কুয়েত

**আল আহমাদি** কুয়েতের একটি শহর এবং আল আহমাদি গভর্নরেটের রাজধানী। এটি ১৯৪৬ সালে তেল আবিষ্কারের সাথে প্রতিষ্ঠিত হয়েছিল।

আল আহমাদি দক্ষিণ কুয়েতে অবস্থিত একটি জেলা। এখানে কুয়েত ন্যাশনাল পেট্রোলিয়াম কোম্পানি (KNPC) এবং কুয়েত অয়েল কোম্পানি (KOC)-এর সদর দপ্তর রয়েছে, এবং এখানে অনেক তেল শোধনাগার রয়েছে।

## ইতিহাস
৬০ বর্গকিলোমিটার এলাকা জুড়ে বিস্তৃত এই শহর। এটি ১৯৪৬ সালে প্রতিষ্ঠিত হয়েছে। এই শহরের নামে প্রদেশের রাজধানীর নামকরণ করা হয়েছে। শহরটি আহমাদ আল-জাবের আল-সাবাহ-এর নামে নামকরণ করা হয়েছে, যিনি ১৯২১ থেকে ১৯৫৬ পর্যন্ত প্রদেশটি শাসন করেছিলেন।

এলাকায় তেল আবিষ্কারের পর ব্রিটিশ ও ভারতীয় প্রবাসীরা আল আহমাদিতে বসবাস শুরু করে। শহরটি আমেরিকান বিন্যাস এবং ব্রিটিশ পছন্দ অনুযায়ী নকশা করা হয়েছিল। রাস্তাগুলো একে অপরকে সমকোণে অতিক্রম করে। সমুদ্রের কাছাকাছি এলাকায় সাগরমুখী ঢালে ভবনগুলো অবস্থিত। আহমাদি শহরটি উত্তর, দক্ষিণ, পূর্ব এবং পশ্চিমে বিভক্ত ছিল। উত্তর আহমাদি এলাকায় আবাসিক এলাকা বেশি। এখানে "হুবারা" নামে একটি বিনোদন ক্লাব এবং কুয়েত গলফ ক্লাব কোর্স রয়েছে।

## তথ্যসূত্র

বিষয়শ্রেণী:কুয়েত সিটির শহরতলী
সৌদি চলচ্চিত্র কমিশন

**সৌদি চলচ্চিত্র কমিশন** সৌদি আরব সরকারের সংস্কৃতি মন্ত্রণালয়ের একটি চলচ্চিত্র কমিশন। যা সৌদি আরবের  চলচ্চিত্র শিল্পের প্রসারের জন্য সংগঠনটি প্রতিষ্ঠিত হয়। 

## ইতিহাস
২০১৮ সালে, ক্রাউন প্রিন্স মোহাম্মদ বিন সালমানের তত্ত্বাবধানে দেশের বৃহত্তর আধুনিকীকরণ প্রচেষ্টার অংশ হিসাবে সৌদি আরবে সিনেমার উপর ৩৫ বছরের নিষেধাজ্ঞা তুলে নেওয়া হয়েছিল।  সৌদি চলচ্চিত্র কমিশন দেশের চলচ্চিত্র শিল্পকে শক্তিশালী করার জন্য ২০২০ সালের ফেব্রুয়ারিতে সংস্কৃতি মন্ত্রণালয়ের একটি শাখা হিসাবে প্রতিষ্ঠিত হয়েছিল। 

২০২৪ সালের জুন মাসে, সৌদি ফিল্ম কমিশন বিশ্ব চলচ্চিত্র শিল্পে সৌদি আরবের উপস্থিতি বাড়াতে এবং আন্তর্জাতিক সমকক্ষদের সাথে জাতীয় প্রযোজনা সংস্থা এবং স্থানীয় প্রতিভাদের মধ্যে সহযোগিতার সুবিধার্থে অ্যাসোসিয়েশন অফ চলচ্চিত্র  কমিশনার ইন্টারন্যাশনাল (এএফসিআই) এর সদস্য হয়। 

## উদ্যোগ

### ১০১ ফিল্ম স্টুডিও
১০১ ফিল্ম স্টুডিও সৌদি শিক্ষা মন্ত্রণালয়ের সাথে একটি অংশীদারিত্ব যা দেশের মধ্য ও উচ্চ বিদ্যালয়ের শিক্ষার্থীদের চলচ্চিত্র শিক্ষা প্রদানের জন্য। 

### দা' চলচ্চিত্র প্রতিযোগিতা
২০১৯ সালে, সৌদি চলচ্চিত্র কমিশনের আনুষ্ঠানিক প্রতিষ্ঠার আগে, সংস্কৃতি মন্ত্রণালয় তরুণ সৌদি চলচ্চিত্র নির্মাতাদের আর্থিকভাবে সহায়তা করার জন্য Daw' প্রতিযোগিতা প্রতিষ্ঠা করে।  প্রতিযোগিতাটি এখন সৌদি চলচ্চিত্র কমিশনের মাধ্যমে পরিচালিত হয়। 

### চলচ্চিত্র নির্মাতাদের প্রোগ্রাম
সৌদি ফিল্ম কমিশন ফিল্মমেকারস প্রোগ্রাম ২০২১ সালে চলচ্চিত্র নির্মাণ প্রক্রিয়ার মাধ্যমে স্থানীয় প্রতিভাদের প্রশিক্ষণ ও সহায়তা করার জন্য প্রতিষ্ঠিত হয়েছিল। 

### সৌদি চলচ্চিত্র
সৌদি আরব কমিশনের প্রতিনিধিরা  সৌদির রাজধানী রিয়াদে ঘোষণা করেছে, ২০২২ কান চলচ্চিত্র উৎসবে রাজ্যে সেই চলচ্চিত্রের প্রযোজনাকে উৎসাহিত করতে এবং স্থানীয় প্রতিভা নিয়োগের জন্য একটি ৪০% নগদ ছাড়ের কর্মসূচি। 

## তথ্যসূত্র

বিষয়শ্রেণী:২০২০-এ সৌদি আরবে প্রতিষ্ঠিত
বিষয়শ্রেণী:সংস্কৃতি মন্ত্রণালয় (সৌদি আরব)
অ্যান্থনি প্যাট্রিক

**অ্যান্থনি প্যাট্রিক** (১৯২৭ – ২৩ এপ্রিল ২০১০) ছিলেন একজন ভারতীয় ফুটবলার যিনি ভারতের জাতীয় দলের হয়ে খেলেছিলেন এবং হায়দ্রাবাদ সিটি পুলিশ এফসির ঘরোয়া টুর্নামেন্টে প্রতিনিধিত্ব করেছিলেন।

## খেলার ক্যারিয়ার
তিনি ম্যানিলায় এশিয়ান গেমসে এবং কলম্বো কাপের ১৯৫৩ এবং ১৯৫৪ সংস্করণে জাতীয় দলের হয়ে খেলার জন্য নির্বাচিত হন। ১৯৫৪ সালের কলম্বো কাপে, তিনি ইডেন গার্ডেনে বার্মা জাতীয় ফুটবল দলের বিপক্ষে একটি গোল করেন। ১৯৫০ থেকে ১৯৫৪ সাল পর্যন্ত ধারাবাহিকভাবে হায়দ্রাবাদ সিটি পুলিশ পরিচালনা করে রহিমের হয়ে খেলার সময় তিনি পাঁচটি রোভার্স কাপ শিরোপাও জিতেছিলেন। তিনি সন্তোষ ট্রফিতে হায়দ্রাবাদের প্রতিনিধিত্ব করেন।

## সাফল্য
**হায়দরাবাদ সিটি পুলিশ**
* ডুরান্ড কাপ: ১৯৫০–৫১, ১৯৫৪, ১৯৫৭–৫৮, ১৯৬১; রানার-আপ: ১৯৫২, ১৯৫৬-৫৭
* রোভার্স কাপ: ১৯৫০, ১৯৫১, ১৯৫২, ১৯৫৩, ১৯৫৪, ১৯৫৭
* ডিসিএম ট্রফি: ১৯৫৯
* সাইত নাগজি ট্রফি: ১৯৫৮

**ভারত**
* কলম্বো কাপ: ১৯৫৩, ১৯৫৪

**হায়দ্রাবাদ**
* সন্তোষ ট্রফি: ১৯৫৬-৫৭, ১৯৫৭-৫৮

## তথ্যসূত্র

বিষয়শ্রেণী:১৯২৭-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:ভারতীয় পুরুষ ফুটবলার
বিষয়শ্রেণী:ভারতীয় পুরুষদের আন্তর্জাতিক ফুটবলার
বিষয়শ্রেণী:ভারতের হায়দ্রাবাদের ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:১৯৫৪ এশিয়ান গেমসের ফুটবলার
বিষয়শ্রেণী:ভারতের এশিয়ান গেমসের প্রতিযোগী
বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:এশিয়ান গেমসে ভারতের প্রতিযোগী
গুরু নানক দেব বিশ্ববিদ্যালয়

**গুরু নানক দেব বিশ্ববিদ্যালয়** ভারতের অমৃতসরের একটি পাবলিক রাজ্য বিশ্ববিদ্যালয়। এটি অনলাইনে অনেক উচ্চশিক্ষা ডিগ্রি কোর্সও অফার করে। বিশ্ববিদ্যালয়ের ক্যাম্পাসটি  জুড়ে বিস্তৃত।

## ক্যাম্পাস
 
গুরু নানক দেব বিশ্ববিদ্যালয় ক্যাম্পাস কোট খালসার কাছে ৫০০ একর (২০০ হেক্টর) জুড়ে বিস্তৃত, প্রায় ৮ কিমি (৫.০ মাইল) অমৃতসরের পশ্চিমে অমৃতসর-লাহোর হাইওয়েতে, খালসা কলেজের পাশে। বিশ্ববিদ্যালয়টি ২৪শে নভেম্বর সালে প্রতিষ্ঠিত হয়েছিল এবং প্রথম শিখ গুরু, গুরু নানক দেবের নামে নামকরণ করা হয়েছে। এই বিশ্ববিদ্যালয়ে ন্যাশনাল ইনস্টিটিউট অফ পাঞ্জাবি ভাষা, সাহিত্য ও সংস্কৃতি, ইন্ডিয়ান ইনস্টিটিউট অফ ট্যুরিজম অ্যান্ড ট্রাভেল ম্যানেজমেন্ট এবং ইন্ডিয়ান ইনস্টিটিউট অফ পাবলিক অ্যাডমিনিস্ট্রেশন সহ বেশ কয়েকটি গবেষণা কেন্দ্র এবং প্রতিষ্ঠান রয়েছে।

## র‍্যাঙ্কিং

২০২৩ সালে ন্যাশনাল ইনস্টিটিউশনাল র‍্যাঙ্কিং ফ্রেমওয়ার্ক (এনআইআরএফ) দ্বারা গুরু নানক দেব বিশ্ববিদ্যালয় ভারতের বিশ্ববিদ্যালয়গুলির মধ্যে ৪৮ তম এবং সামগ্রিকভাবে ৮৭ তম স্থানে রয়েছেন।

## উপাচার্য
*অধ্যাপক বিষাণ সিং সামুন্দ্রি (১৯৬৯ থেকে ১৯৭৮)
*করম সিং গিল (১৯৭৮ থেকে ১৯৮১)
*জে এস গ্রেওয়াল (১৯৮১ থেকে ১৯৮৪)
*এস এস বাল (১৯৫৮ থেকে ১৯৮৮)
*গুরদীপ সিং রণধাওয়া (১৯৮৯ থেকে ১৯৯৬)
*হরভজন সিং সোচ (১৯৯৬-২০০১)
*এস পি সিং (২০০১ থেকে ২০০৬)
*জয় রূপ সিং পান্নু (২০০৬-২০০৯)
*অধ্যাপক আজাইব সিং ব্রার (২০০৯ থেকে ২০১৭)
*জসপাল সিং সান্ধু (২০১৭-বর্তমান)

## গ্যালারি

File:Guru Nanak Dev University, Amritsar- Administarion Block and Post Office.jpg|প্রশাসন ব্লক এবং পোস্ট অফিস
File:Guru Nanak Dev University, Amritsar 3-5-2009 12-49-09 PM.JPG|প্রধান প্রবেশদ্বার
File:Guru Nanak Dev University (GNDU), Amritsar- main gate 2009-03-05.JPG|প্রধান প্রবেশদ্বার
File:Guru Nanak Dev University3.jpg|alt=Maharaja Ranjit Singh Bhawan Photo|মহারাজা রঞ্জিত সিং ভবন


## উল্লেখযোগ্য প্রাক্তন শিক্ষার্থী
গুরু নানক দেব বিশ্ববিদ্যালয়ের উল্লেখযোগ্য প্রাক্তনীদের মধ্যে রয়েছেন:
* অজিত পাল সিং, ভারতীয় হকি অলিম্পিয়ান এবং পদ্মশ্রী ও অর্জুন পুরস্কার উভয়ই
* অধ্যাপক ভুরা সিং ঘুমান, প্রাক্তন উপাচার্য, পাঞ্জাবি বিশ্ববিদ্যালয়, পাতিয়ালা
* সুরজিৎ পাট্টার, পাঞ্জাবি লেখক ও কবি (বর্তমানে পাঞ্জাব আর্টস কাউন্সিলের সভাপতি, চণ্ডীগড় এবং পদ্মশ্রী পুরস্কারপ্রাপ্ত)
* সতিন্দর সাত্তি, উপস্থাপক ও অভিনেত্রী
* অমরিন্দর গিল, গায়ক ও অভিনেতা
* রঞ্জিত বাওয়া, গায়ক ও অভিনেতা
* কপিল শর্মা, কৌতুক অভিনেতা, অভিনেতা, গায়ক 
* সুগন্ধা মিশ্র, গায়ক ও অভিনেত্রী
* গুরপ্রীত ঘুগ্গি, কৌতুক অভিনেতা এবং অভিনেতা
* সঞ্জীব কুমার যাদব, উপ-পুলিশ কমিশনার

## আরও দেখুন

* ইন্ডিয়ান ইনস্টিটিউট অব ম্যানেজমেন্ট, অমৃতসর
* গুরু নানক দেবের নামাঙ্কিত স্থানসমূহের তালিকা

## তথ্যসূত্র

## বহিঃসংযোগ

* বিশ্ববিদ্যালয়ের অফিসিয়াল ওয়েবসাইট
* ন্যাক সার্টিফিকেট


বিষয়শ্রেণী:পাঞ্জাব, ভারতে বিশ্ববিদ্যালয়
বিষয়শ্রেণী:১৯৬৯-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:অমৃতসরে শিক্ষা
বিষয়শ্রেণী:১৯৬৯-এ প্রতিষ্ঠিত পাঞ্জাব, ভারত
বিষয়শ্রেণী:গুরু নানকের স্মৃতিসৌধ
বিষয়শ্রেণী:মৌলানা আবুল কালাম আজাদ ট্রফি প্রাপক
গণপ্রজাতন্ত্রী চীনের রাষ্ট্রীয় পরিষদ

**গণপ্রজাতন্ত্রী চীনের রাষ্ট্রীয় পরিষদ**, যা **কেন্দ্রীয় গণ সরকার** নামেও পরিচিত, চীনের প্রধান প্রশাসনিক কর্তৃপক্ষ ও জাতীয় মন্ত্রিসভা। এটি সাংবিধানিকভাবে দেশের সর্বোচ্চ প্রশাসনিক অঙ্গ এবং রাষ্ট্রীয় ক্ষমতার সর্বোচ্চ অঙ্গ ন্যাশনাল পিপলস কংগ্রেসের নির্বাহী অঙ্গ। এটি প্রধানমন্ত্রী, উপ-প্রধানমন্ত্রী, রাষ্ট্রীয় উপদেষ্টা, মন্ত্রণালয়ের মন্ত্রী, কমিটির পরিচালক, মহা-নিরীক্ষক ও মহাসচিব নিয়ে গঠিত।

প্রধানমন্ত্রী রাষ্ট্রীয় পরিষদের জন্য দায়বদ্ধ এবং এর কাজের সামগ্রিক নেতৃত্ব ব্যবহার করেন। রাষ্ট্রীয় পরিষদের মহাসচিব প্রধানমন্ত্রীর নেতৃত্বে রাষ্ট্রীয় পরিষদের দৈনন্দিন কাজ পরিচালনার জন্য দায়বদ্ধ থাকেন এবং রাষ্ট্রীয় পরিষদের সাধারণ কার্যালয়ের  প্রধান। রাষ্ট্রীয় পরিষদের কার্যনির্বাহী সভা প্রধানমন্ত্রী, উপ-প্রধানমন্ত্রী, রাষ্ট্রীয় উপদেষ্টা ও মহাসচিবের সমন্বয়ে মাসে দুই থেকে তিনবার মিলিত হয়, যখন রাষ্ট্রীয় পরিষদের সমস্ত সদস্যদের সমন্বয়ে পূর্ণাঙ্গ অধিবেশন প্রতি ছয় মাস অন্তর মিলিত হয়।

রাষ্ট্রীয় পরিষদ সরাসরি প্রাদেশিক-স্তরের গণ সরকারগুলির তত্ত্বাবধান করে এবং বাস্তবে চীনা কমিউনিস্ট পার্টির (সিসিপি) শীর্ষ স্তরের সদস্যপদ বজায় রাখে। সিসিপির নীতিগুলি বাস্তবায়নের জন্য রাষ্ট্রীয় পরিষদ আইনত প্রয়োজন। কয়েকজন ছাড়াও রাষ্ট্রীয় পরিষদের সদস্যরাও সিসিপি-এর কেন্দ্রীয় কমিটির সদস্য।

## তথ্যসূত্র

## বহিঃসংযোগ

* 

বিষয়শ্রেণী:জাতীয় মন্ত্রিসভা
বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:চীনে ১৯৫৪-এ প্রতিষ্ঠিত
বিষয়শ্রেণী:গণপ্রজাতন্ত্রী চীনের রাষ্ট্রীয় পরিষদ
ফ্রি ভিডিও কনভার্টার

**ফ্রি ভিডিও কনভার্টার** (পূর্বে ফ্রি এভিআই ভিডিও কনভার্টার নামে পরিচিত) একটি বিনামূল্যের ভিডিও রূপান্তর সফটওয়্যার যা ডিভিডিভিডিওসফট কর্তৃক উন্নত করা হয়েছে। এটি সি++-এ লেখা হয়েছে এবং এর ব্যবহারকারীর ইন্টারফেস .নেট ফ্রেমওয়ার্ক ব্যবহার করে তৈরি।

## সংক্ষিপ্ত বিবরণ
এটি একটি ফ্রিওয়্যার প্রোগ্রাম, যা ভিডিও ফাইলগুলিকে এক ফরম্যাট থেকে অন্য ফরম্যাটে রূপান্তর করে, প্রধানত এভিআই ফরম্যাটে। এভিআই ফরম্যাটে এর সমর্থন অন্যান্য (এমপি৪/ওয়েবএম ইত্যাদি) ডিভিডিভিডিওসফট কনভার্টারগুলির তুলনায় ভালো। ফ্রি ভিডিও কনভার্টার ফ্রি স্টুডিওর একটি অংশ হিসেবে এবং আলাদাভাবে ডাউনলোডের জন্য পাওয়া যায়। এই সফটওয়্যারটি ডিভিডিভিডিওসফট দ্বারা উন্নত করা হয়েছে।

## ইন্টারফেস ও বৈশিষ্ট্য
ফ্রি ভিডিও কনভার্টার ডিভিডিভিডিওসফটের অন্যান্য ভিডিও কনভার্টারের সাথে একইরকম একটি সাধারণ ইন্টারফেস এবং ব্যাকগ্রাউন্ড ভাগ করে। এতে ড্র্যাগ-এন্ড-ড্রপ সমর্থন রয়েছে। ‘কোয়ালিটি’ বোতামে ক্লিক করে আউটপুট ফরম্যাট এবং মান নির্বাচন করা যায়। আউটপুট ভিডিও ফরম্যাটের মধ্যে রয়েছে এমপি৩, যা ভিডিও ফাইল থেকে সংগীত বের করতে ব্যবহৃত হয়। মজিক ওয়ান্ড আইকনে ক্লিক করে 'প্রিসেট এডিটর' চালু করা যায়, যা বিদ্যমান প্রিসেটগুলিকে পরিবর্তন করতে বা নতুন প্রিসেট তৈরি করতে সহায়ক। প্রোগ্রামের অপশনে ইন্টারফেসের জন্য বিভিন্ন থিম নির্বাচন এবং একক বা ব্যাচ মোড সমর্থন অন্তর্ভুক্ত। আউটপুট এমপি৪ ভিডিও এবং এমপি৩ অডিও ফাইল সম্পর্কে তথ্য ম্যানুয়ালি যোগ করা যায়, অথবা প্রোগ্রাম ডিফল্টভাবে শিরোনাম ট্যাগ এবং আর্টওয়ার্ক স্বয়ংক্রিয়ভাবে পূরণ করবে।

## সমর্থিত ফরম্যাট
ইনপুট: .এভিআই, .আইভিএফ, .ডিআইভি, .ডিআইভিএক্স, .এমপিজি, .এমপিইজি, .এমপিই, .এমপিফোর, .এমফোরভি, .ওয়েবিএম, .ডব্লিউএমভি, .এএসএফ, .মুভ, .কিউটি, .এমটিএস, .এম২টি, .এম২টিএস, .মড, .টড, .ভিআরও, .ড্যাট, .৩জিপি২, .৩জিপিপি, .৩জিপি, .৩জি২, .ডিভিআর-এমএস, .এফএলভি, .এফ৪ভি, .এএমভি, .আরএম, .আরএমএম, .আরভি, .আরএমভিবি, .ওজিভি, .এমকেভি, .টিএস।

আউটপুট: .এভিআই, .এমপি৪, .ডব্লিউএমভি, .এমকেভি, .এফএলভি, .এসডব্লিউএফ, .মুভ, .এম২টিএস, .ওয়েবএম, এমপি৩।

## অপারেটিং সিস্টেম সমর্থন
ফ্রি ভিডিও কনভার্টার উইন্ডোজ এক্সপি/ভিস্তা/৭/উইন্ডোজ ৮ এবং উইন্ডোজ ১০ (তবে উইন্ডোজ আরটি নয়) তে চলতে সক্ষম। যদি ইনস্টলকৃত .NET ফ্রেমওয়ার্কের সংস্করণ ন্যূনতম প্রয়োজনীয়তার সাথে সঙ্গতিপূর্ণ না হয়, তবে সেটআপ অ্যাসিস্ট্যান্ট এটি মাইক্রোসফট ওয়েবসাইট থেকে ইনস্টল করার জন্য প্রস্তাব করে।

## ভাষাসমূহ
এই সফটওয়্যারটি নিম্নলিখিত ভাষাগুলিতে উপলব্ধ: ব্রাজিলিয়ান পর্তুগিজ, সরলীকৃত চীনা, প্রথাগত চীনা, ড্যানিশ, ডাচ, ইংরেজি, ফরাসি, জার্মান, গ্রিক, ইতালীয়, জাপানি, পোলিশ, পর্তুগিজ, রাশিয়ান, স্প্যানিশ, সুইডিশ এবং তুর্কি।

## সমালোচনা
কিছু সংস্করণের ফ্রি এভিআই ভিডিও কনভার্টার ব্রাউজার টুলবার ইনস্টল করার চেষ্টা করে এবং ব্রাউজারের হোম পেজ ও সার্চ ইঞ্জিন পরিবর্তন করে।ফ্রি স্টুডিও, ডার মাল্টিমিডিয়া-প্রফি ফ্রি স্টুডিও ফরম্যাট কনভার্ট এবং এমপি৩ ইত্যাদি সম্পাদনার সুবিধা প্রদান করে। 

## তথ্যসূত্র

বিষয়শ্রেণী:মাল্টিমিডিয়া সফটওয়্যার
বিষয়শ্রেণী:উইন্ডোজ মাল্টিমিডিয়া সফটওয়্যার
ফাহাহিল

**ফাহাহিল** কুয়েতের আহমাদি গভর্নরেটের একটি এলাকা। এটি পারস্য উপসাগরের উপকূলে আহমাদি এলাকার পূর্বে অবস্থিত।

ফাহাহিল ফিশ মার্কেট হলো কুয়েতের প্রধান মাছ বাজারগুলোর মধ্যে একটি যা ফাহাহিলের সমুদ্রতীরে অবস্থিত। এটি একটি ঐতিহ্যবাহী শৈলীর তাজা মাছের বাজার। এই বাজারে জেলে তাদের নৌকা থেকে নেমে হাতে করে মাছের বালতি নিয়ে সরাসরি সরবরাহ করে। চিংড়ি মাছের মৌসুম সেপ্টেম্বর থেকে শুরু হয় এবং ফেব্রুয়ারির শুরুর দিকে শেষ হয়।

ফাহাহিল এলাকায় আল কাউত মল এবং অন্যান্য ঐতিহ্যবাহী ও আধুনিক দোকান রয়েছে।

## নামকরণ
এই এলাকার নাম এসেছে আরবি শব্দ **ফাহিল** () থেকে, যা পুরুষ খেজুর গাছের ক্ষুদ্র রূপ **ফাহাহিল** () দ্বারা পরিচিত।

## তথ্যসূত্র

বিষয়শ্রেণী:নগর
বিষয়শ্রেণী:কুয়েতের শহর
ওয়েলসীয় জাতি

**ওয়েলসীয়রা** (, ) ওয়েল্‌সের অন্তর্গত একটি নৃগোষ্ঠী ও জাতি যারা একটি সাধারণ উৎপত্তি, ইতিহাস ও সংস্কৃতির অংশীদার। ওয়েলস যুক্তরাজ্যের চারটি দেশের একটি। ওয়েলসে বসবাসকারী অধিকাংশ মানুষ ব্রিটিশ নাগরিক।

ওয়েলসীয় ভাষা () ওয়েলসে আইন দ্বারা সুরক্ষিত। ভাষাটি ওয়েলসের বহু অঞ্চলে, বিশেষত উত্তর ওয়েলস এবং পশ্চিম ওয়েলসের কিছু অংশে, প্রাধান্য বিস্তার করে; যদিও দক্ষিণ ওয়েলসে ইংরেজি প্রধান ভাষা। ওয়েলসীয় ভাষা ওয়েলসের স্কুলগুলোতেও শেখানো হয়। এমনকি যেখানে ওয়েলসীয়রা রোজকার জীবনে প্রধানত ইংরেজি ব্যবহার করেন সেসব অঞ্চলেও পারিবারিক বা অনানুষ্ঠানিক পরিবেশে ওয়েলসীয় ভাষা বলা হয়। ওয়েলসীয়ভাষীরা প্রায়শই কোড-সুইচিং এবং ভাষান্তরণে জড়িত থাকেন। ইংরেজিপ্রধান অঞ্চলেও অনেক ওয়েলসীয় মানুষ দ্বিভাষিক বা আংশিকভাবে ওয়েলসীয় ভাষায় পারদর্শী, কিংবা সীমিত বা কথোপকথন স্তরে ভাষাটি বলতে বা বুঝতে সক্ষম। ওয়েলসীয় ভাষার উৎপত্তি ব্রিথোনিক থেকে, যা রোমান আক্রমণের আগেই ব্রিটেনজুড়ে প্রচলিত ছিল।

২০১৬ সালে ওয়েলসীয় সরকারের কমিশন করা একটি গবেষণায় দেখা গেছে যে, ওয়েলসীয় জনগোষ্ঠীর প্রায় ৩৫% বা ৭,১৮,০০০ জনের পারিবারিক নাম ওয়েলসীয় উৎসের, যেখানে যুক্তরাজ্যের অন্যান্য অংশে এটি ৫.৩%, নিউজিল্যান্ডে ৪.৭%, অস্ট্রেলিয়ায় ৪.১% এবং যুক্তরাষ্ট্রে ৩.৮%। গবেষণায় উল্লেখ করা হয়েছে যে অধ্যয়নকৃত দেশগুলোতে প্রায় ১.৬৩ কোটি মানুষের আংশিক হলেও ওয়েলশ বংশধর রয়েছে। লন্ডনে ৩ লাখেরও বেশি ওয়েলসীয় মানুষ বাস করে।

## পাদটীকা

## তথ্যসূত্র

বিষয়শ্রেণী:ওয়েলশ ব্যক্তি
বিষয়শ্রেণী:যুক্তরাজ্যের জাতিগোষ্ঠী
২০২৪–২৫ পাকিস্তান ক্রিকেট দলের অস্ট্রেলিয়া সফর

পাকিস্তান ক্রিকেট দল অস্ট্রেলিয়া ক্রিকেট দলের সাথে খেলার জন্য নভেম্বর ২০২৪ সালে অস্ট্রেলিয়া সফর করে। এই সফরে তিনটি একদিনের আন্তর্জাতিক (ওডিআই) এবং তিনটি আন্তর্জাতিক টি২০ (টি২০আই) ম্যাচ অনুষ্ঠিত হয়। ২০২৪ সালের মার্চ মাসে, ক্রিকেট অস্ট্রেলিয়া (সিএ) ২০২৪-২৫ হোম আন্তর্জাতিক মৌসুমের অংশ হিসাবে সফরের জন্য ফিক্সচার নিশ্চিত করে।
## দলীয় সদস্য

ক্রিকেট অস্ট্রেলিয়া পাকিস্তানের বিরুদ্ধে টি২০আই সিরিজের জন্য অন্তর্বর্তীকালীন অধিনায়ক হিসেবে জশ ইংলিশকে মনোনীত করে। বর্ডার-গাভাস্কার ট্রফির প্রস্তুতির জন্য অধিনায়ক প্যাট কামিন্স, স্টিভ স্মিথ, জশ হ্যাজলউড, মারনাস লাবুশেন এবং মিচেল স্টার্ককে তৃতীয় ওয়ানডেতে বিশ্রাম দেওয়া হয়, পেসার জেভিয়ার বার্টলেট, স্পেন্সার জনসন এবং উইকেটরক্ষক জোশ ফিলিপ যোগ করা হয়। ল্যান্স মরিসকে কভার হিসেবে রাখা হয়। জশ ইংলিশ প্যাট কামিন্সের অনুপস্থিতিতে তৃতীয় ও শেষ ওয়ানডেতে অস্ট্রেলিয়ার অধিনায়ক নির্বাচিত হন। ১০ নভেম্বর, কুপার কনোলি একটি হাত ফ্র্যাকচারের কারণে টি২০আই সিরিজ থেকে বাদ পড়ে।

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## টীকা

## তথ্যসূত্র

## বহিঃসংযোগ
* ইএসপিএনক্রিকইনফোতে সিরিজ হোম

বিষয়শ্রেণী:২০২৪-এ অস্ট্রেলীয় ক্রিকেট
বিষয়শ্রেণী:২০২৪-এ পাকিস্তানি ক্রিকেট
বিষয়শ্রেণী:২০২৪–২৫-এ আন্তর্জাতিক ক্রিকেট প্রতিযোগিতা
২০২৪-২৫
বরুড়া শহীদ স্মৃতি সরকারি কলেজ

**বরুড়া শহীদ স্মৃতি সরকারি কলেজ** বাংলাদেশের কুমিল্লা জেলার বরুড়া উপজেলায় অবস্থিত একটি সরকারি কলেজ। কলেজটি ১৯৭২ সালে প্রতিষ্ঠিত হয়েছিল। এই কলেজটি উচ্চ মাধ্যমিক পর্যায়ে কুমিল্লা শিক্ষা বোর্ডের, স্নাতক এবং স্নাতকোত্তর পর্যায়ে জাতীয় বিশ্ববিদ্যালয়ের অধিভুক্ত।

## তথ্যসূত্র

## বহিঃসংযোগ

বিষয়শ্রেণী:কুমিল্লা জেলার মহাবিদ্যালয়
বিষয়শ্রেণী:১৯৭২-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:কুমিল্লা শিক্ষা বোর্ডের অন্তর্ভুক্ত কলেজ
বিষয়শ্রেণী:বরুড়া উপজেলা
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
লস্করি বাজার

**লস্করি বাজার** ("সামরিক বাজার", স্থানীয়ভাবে *কালা-ই-কোহনা*  বা "পুরাতন দুর্গ" নামে পরিচিত) ছিল আফগানিস্তানের লস্করগাহে অবস্থিত গজনভি সাম্রাজ্যের শাসকদের একটি প্রাসাদপ্রম বাসস্থান। এস্থানের আসল নাম সম্ভবত *আল-আসকার*  ছিল।

## ইতিহাস
প্রসাদের কিছু অবকাঠামোগত উপাদান পার্থিয়ান সময়কালের। প্রাসাদের কেন্দ্র (৩২x৫২ মিটার) সামানিদের সম্রাজ্যের শাসনামলে (৮১৯-৯৯৯ খ্রিষ্টাব্দ) নির্মিত বলে মনে করা হয়। ৬৬১ খ্রিস্টাব্দের প্রথম দিকে আরবরা এই অঞ্চল জয় করে এবং অঞ্চলটি একটি বড় এবং প্রাচুর্যের শহরে পরিণত হয়েছিল।

আয়তনে বৃহৎ, প্রাসাদের দক্ষিণাংশ (১৭০x১০০ মিটার) সম্ভবত গজনীর মাহমুদের (৯৯৮-১০৩০ খ্রিষ্টাব্দ)  শাসনামলে নির্মিত এবং তার পুত্র মাসুদের কার্যকালে (১০৩০-৪১ খ্রিষ্টাব্দ) বর্ধিত হয়েছিল।  লস্করি বাজারের প্রাসাদগুলি ছিল গজনবী শাসকদের শীতকালীন আবাস, যাদের রাজধানী ছিল গজনীতে। দক্ষিণ প্রাসাদটি স্টুকো, চিত্রকর্ম, ফ্রেস্কো এবং খোদাই করা মার্বেল প্যানেল দিয়ে সজ্জিত ও অলংকৃত ছিল। প্রায় ১০০ মিটার দীর্ঘ একটি বড় বাজারের রাস্তা, একটি বাজার, প্রাসাদের কাঠামোর দেয়াল ঘেঁষে অবস্থিত।

প্রাসাদের উত্তরাংশ পরবর্তী শাসকরা নির্মাণ ও সম্প্রসারণ করেছিলেন।

পরবর্তী ঘুরি সাম্রাজ্য ১১৫১ খ্রিস্টাব্দে প্রাসাদগুলিকে অব্যবহৃত রাখে, কিন্তু পরে প্রাসাদ পুনর্ব্যবহার করে। আংশিক স্থাপত্যের জন্য তাদের কৃতিত্ব হয়। তারা একটি খিলানসহ প্রায় ৭ কিলোমিটার দক্ষিণে কালা-ই-বোস্তের দুর্গ তৈরি করেছিল।

বর্তমানে প্রাসাদের ধ্বংসাবশেষে আফগান শরণার্থীরা বসবাস করছে।

## প্রাপ্ত চিত্রকর্ম

চিত্র:Ghaznavid figures in the wall paintings from one of the Ghaznavid palaces at Laškarī Bāzār in central Afghanistan, probably built by Masud I (1030-41).jpg|দেয়ালচিত্রে গজনবী সম্রাজ্যের দুই ব্যক্তি
চিত্র:Painting from the Palace courtroom, Lashkari Bazar.jpg|প্রাসাদের দরবারকক্ষে পাওয়া চিত্রকর্ম
চিত্র:Portrait from the Palace courtroom, Lashkari Bazar.jpg|প্রাসাদের দক্ষিণাংশের দরবার হলে প্রাপ্ত চিত্রকর্ম


## তথ্যসূত্র

বিষয়শ্রেণী:আফগানিস্তানের প্রাসাদ
বিষয়শ্রেণী:আফগানিস্তানের দুর্গ
বিষয়শ্রেণী:হেলমান্দ প্রদেশ
বিষয়শ্রেণী:উইকিউপাত্তে স্থানাঙ্ক আছে